cyanic-selkie/wikianc huggingface dataset:
Σεντρίκ Βαρό
Παραπομπές
Κατηγορία:Αμυντικοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Ντιζόν ΦΚΟ
Google Ads
Το Google AdWords είναι μια διαδικτυακή υπηρεσία διαφήμισης που λειτουργεί εν είδει δημοπρασίας για την προβολή μίας διαφήμισης σε ένα μικρό μέρος του επισκεπτόμενου ιστότοπου. Το διαφημιστικό μήνυμα πρέπει να οδηγεί σε συγκεκριμένες ιστοσελίδες που ορίζουν οι διαφημιζόμενοι και εμφανίζεται στα αποτελέσματα αναζήτησης της αναζήτησης Google για συγκεκριμένες λέξεις κλειδιά. Οι ιστοσελίδες του Google και οι συνεργαζόμενες με το Google ιστοσελίδες είναι σχεδιασμένες έτσι ώστε να να επιλέγουν και να προβάλλουν κατάλληλα τα διαφημιστικά μηνύματα. Το Google προσφέρει επίσης στοχευμένη προς ιστοσελίδες διαφήμιση κειμένου, μπάνερ, εμπλουτισμένες διαφημίσεις και άλλα. Το πρόγραμμα AdWords καλύπτεται από τοπικά, εθνικά και διεθνή δίκτυα προβολής.
Στις 24 Ιουλίου 2018, η ονομασία Google AdWords άλλαξε σε Google Ads. Η νέα επωνυμία Google Ads αντιπροσωπεύει το πλήρες εύρος των τύπων καμπάνιας που διατίθενται σήμερα, συμπεριλαμβανομένων των καμπανιών για το δίκτυο αναζήτησης, των καμπανιών δικτύου προβολής και των καμπανιών βίντεο.
Χρέωση
Οι διαφημιστές χρεώνονται όταν οι χρήστες του διαδικτύου οδηγούνται επιτυχώς (κάνουν κλικ) στις ιστοσελίδες των διαφημιζομένων μέσω των μηνυμάτων και οι συνεργαζόμενες ιστοσελίδες εισπράττουν ένα τμήμα του εισοδήματος που παράγεται. (Το Ads έχει εξελιχθεί στη βασική πηγή εσόδων της Google. Τα συνολικά διαφημιστικά έσοδα ανήλθαν στα 43,7 δισεκατομμύρια δολάρια ΗΠΑ το 2012). Το ποσό που χρεώνεται ο διαφημιζόμενος καθορίζεται με βάση τον αριθμό των χρηστών που επιλέγουν την διαφήμιση (PPC - Pay Per Click), δηλαδή το κόστος ανά 100 κλικ (CPC), το κόστος ανά αγορά (CPA - Cost Per Acquisition) και το κόστος ανά 1.000 προβολές (CPM). Η μίνιμουμ χρέωση ανά 1.000 προβολές για τη συμμετοχή σε μια δημοπρασία είναι 25 σεντ. Δεν υπάρχει μίνιμουμ χρέωση αν κλικ (CPC). Το Google, επίσης, παρέχει μια λίστα σχετικών ιστοσελίδων για να διαλέξει ο διαφημιζόμενος και η χρέωση γίνεται με βάση τον αριθμό προβολών (CPI) ή των κλικ (CPC).
Μορφή διαφημιστικών
Τα διαφημιστικά μηνύματα της Google είναι σύντομα και αποτελούνται από έναν τίτλο 25 χαρακτήρων, δύο γραμμές κειμένου των 35 χαρακτήρων έκαστη και μια διεύθυνση URL των 35 χαρακτήρων επίσης. Τα μεγέθη των διαφημιστικών μηνυμάτων ακολουθούν τα πρότυπα του Interactive Advertising Bureau (IAB).
Έδρα των υπηρεσιών Google Ads
Το τμήμα πωλήσεων και υποστήριξης του Google Ads εδρεύει στο Μάουντεν Βιου της Καλιφόρνιας, διατηρεί δευτερεύοντα γραφεία στο Αν Άρμπορ του Μίσιγκαν και στη Νέα Υόρκη. Το τμήμα ανάπτυξης των Google Ads εδρεύει στο Μάουντεν Βιου της Καλιφόρνιας με δευτερεύοντα γραφεία στη Νέα Υόρκη.
Remarketing
Το Remarketing είναι μία επιλογή στο Google Adds που επιτρέπει την προβολή διαφημίσεων σε όσους χρήστες έχουν ήδη επισκεφτεί μια ιστοσελίδα με στόχο τη δημιουργία ενός εξειδικευμένου κοινού. Το Remarketing του Google Ads έχει το μεγαλύτερο ποσοστό μετατροπής χρηστών σε αγοραστές (conversion rates).
Επεκτάσεις
Οι επεκτάσεις είναι μία επιλογή του Google Ads που ενισχύει μια εκστρατεία Ads, προβάλλοντας επιπλέον πληροφορίες εντός του διαφημιστικού μηνύματος. Οι πληροφορίες που μπορούν να προβληθούν μέσω επεκτάσεων είναι η διεύθυνση, το τηλέφωνο της επιχείρησης ή περισσότεροι σύνδεσμοι. Οι επεκτάσεις έχουν σχεδιαστεί για να μεγιστοποιούν τον αριθμό των κλικ. Εμφανίζονται στο Δίκτυο Αναζήτησης (πάνω από τα αποτελέσματα) και αναλόγως του είδους της επέκτασης μπορεί να εμφανιστούν στο Διαφημιστικό Δίκτυο. Τα Ads προβάλλουν τις επεκτάσεις μιας διαφήμισης όταν υπολογίζουν ότι αυτές θα ενισχύσουν την απόδοση της διαφημιστικής καμπάνιας ή όταν μια διαφήμιση έχει πολύ υψηλό ranking για να εμφανιστούν.
Αυτόματες επεκτάσεις
Το Ads δημιουργεί και προβάλλει επεκτάσεις όταν το σύστημα προβλέπει ότι θα αυξήσουν την απόδοση της διαφήμισης.
Οι αυτόματες επεκτάσεις περιλαμβάνουν:
Η κατανομή των Ads
Όλα τα διαφημιστικά μηνύματα Ads έχουν το δικαίωμα να προβληθούν στο www.google.com. Οι διαφημιζόμενοι έχουν την επιλογή να προβάλλουν τις διαφημίσεις τους στα συνεργαζόμενα με τη Google δίκτυα όπως το AOL search, το Ask.com, και το Netscape.
Google Display Network (GDN)
Το Google Display Network (GDN) είναι ουσιαστικά η άλλη πλευρά του διαφημιστικού μοντέλου της Google. Το Google Display Network παρουσιάζει διαφημίσεις AdWords σε ιστοσελίδες που δεν είναι μηχανές αναζήτησης. Οι ιστοσελίδες περιεχομένου που υποστηρίζουν την προβολή AdWords είναι εκείνες που χρησιμοποιούν τις υπηρεσίες AdSense και DoubleClick. Το AdSense χρησιμοποιείται από τους ιδιοκτήτες ιστοσελίδων που επιθυμούν να δημιουργήσουν έσοδα από προβολή διαφημίσεων. Τα ποσοστά μετατροπής CTR (click through rates) στο Google Display Network είναι συνήθως αρκετά μικρότερα από το δίκτυο της αναζήτησης. Το Google καθορίζει αυτόματα το αντικείμενο των σελίδων και παρουσιάζει διαφημίσεις με βάση λίστες από λέξεις-κλειδιά του διαφημιστή. Υπάρχουν διάφορα είδη διαφημίσεων που "τρέχουν" στο Google Display Network συμπεριλαμβανομένων διαφημίσεων κειμένου, εικόνας (μπάνερ), διαφημίσεων κειμένου για κινητές συσκευές ακόμα και διαφημίσεις βίντεο εντός σελίδας.
Ανταγωνιστικές υπηρεσίες
Ο βασικός ανταγωνιστής του Google Ads είναι το Yahoo! Search Marketing και το Bing Ads. Από το 2010, το Yahoo συνεργάζεται με τη Microsoft, παραχωρώντας τον έλεγχο της λειτουργίας των διαφημίσεων του Yahoo! Search Marketing. Και οι δύο λογαριασμοί λειτουργούν ως Bing Ads.
Διαχείριση λογαριασμών στο AdWords
Οι διαφημιστικές εταιρείες και οι σύμβουλοι επιχειρήσεων προσφέρουν τη διαχείριση ενός λογαριασμού Google AdWords ως επαγγελματική υπηρεσία. Αυτό επιτρέπει σε επαγγελματίες χωρίς εμπειρία στη διαφήμιση να αποκτήσουν ένα διεθνές κοινό. Η Google έχει υλοποιήσει και δύο ξεχωριστά προγράμματα, το Google Partner Program και το Google Individual Qualification Program για τον έλεγχο και την πιστοποίηση των ιδιωτών και των εταιρειών που διαχειρίζονται λογαριασμούς Google AdWords. Επιπλέον, η Google διαθέτει επίσης και το λογισμικό διαχείρισης λογαριασμού Ads Editor.
My Client Center
Μια ακόμα υπηρεσία στο πλαίσιο του Google Ads είναι το My Client Center που είναι διαθέσιμη στους Google Professionals (ακόμα κι αν δεν πληρούν τα κριτήρια ή δεν έχουν περάσει τις εξετάσεις). Κάθε Google Professional μπορεί να διαχειρίζεται πολλούς λογαριασμούς χωρίς να χρειάζεται να συνδεθεί σε κάθε λογαριασμό ξεχωριστά.
Google Ads Keyword Planner
Το Google Ads Keyword Planner (πρώην Keyword Tool) δημιουργεί λίστες με λέξεις- κλειδιά για συγκεκριμένες ιστοσελίδες.
Google Display Planner
Google Display Planner είναι ένα εργαλείο που αναγνωρίζει λέξεις- κλειδιά σε διάφορα δίκτυα προβολής και με αυτό τον τρόπο ενισχύει την αποτελεσματικότητα των διαφημιστικών δράσεων και εντοπίζει σχετικούς χρήστες για κάθε επιχείρηση.
Google Click-to-Call
Το Google Click-to-Call ήταν μια υπηρεσία της Google που επέτρεπε στους χρήστες να τηλεφωνούν σε διαφημιζόμενους από τα αποτελέσματα των αναζητήσεων. Το Google Click-to-Call ανακλήθηκε το 2007.
Μια παρεμφερής υπηρεσία ήταν διαθέσιμη και στους Χάρτες Google. Στην έκδοση Froyo του λειτουργικού συστήματος Google Android, διάφορες διαφημίσεις περιελάμβαναν μια αντίστοιχη υπηρεσία όπου ο χρήσης μπορούσε εύκολα να καλέσει έναν διαφημιζόμενο.
Στο λειτουργικό σύστημα iOS, οι αριθμοί τηλεφώνου αναγνωρίζονται αυτόματα και οι προγραμματιστές μπορούν να δημιουργήσουν άμεσους συνδέσμους προς τις εφαρμογές τηλεφώνου, παρέχοντας παρεμφερή -αν όχι ακριβώς την ίδια- λειτουργία.
Παραπομπές
Κατηγορία:Google (υπηρεσίες)
Γεώτρηση στη Χερσόνησο Κόλα
Η γεώτρηση στη Χερσόνησο Κόλα (στα ρωσικά: Кольская сверхглубокая скважина, Κόλσκαγια σβερχγκλουμπόκαγια σκβαζίνα) ξεκίνησε στις 24 Μαΐου 1970 στο πλαίσιο ενός επιστημονικού εγχειρήματος στην επαρχία Πετσένγκσκι, στη βορειοδυτική Σοβιετική Ένωση, σε μια προσπάθεια να φτάσει όσο το δυνατόν πιο βαθιά στο φλοιό της Γης. Η γεώτρηση σταμάτησε το 1992, όταν τα τρυπάνια συνάντησαν υψηλότερες από τις αναμενόμενες θερμοκρασίες (180 °C αντί για 100 °C), και το εγχείρημα εγκαταλείφτηκε οριστικά το 1995. Στο σημείο της γεώτρησης είχε κατασκευαστεί ένα πύργος ο οποίος καταστράφηκε, άγνωστο πώς, ανάμεσα στο 2007 και στο 2012.
μικρογραφία|Η τρύπα της γεώτρησης σφραγισμένη Η γεώτρηση είχε διάμετρο 23 εκατοστά και το 1989 είχε φτάσει σε βάθος 12.262 μέτρων (SG-3). Για το εγχείρημα χρησιμοποιήθηκαν αρχικά γεωτρύπανα Ουραλμάς-4Ε και αργότερα Ουραλμάς-15000, παραγωγής του εργοστασίου βαρέων μηχανών Ουραλμάς (ρωσικά: Уралмаш, μετ. Ουραλμάς και στο λατινικό Uralmash).
Εξωτερικοί σύνδεσμοι
Κατηγορία:Δομή της Γης Κατηγορία:Κτίρια και κατασκευές στη Ρωσία Κατηγορία:Επιστήμες και τεχνολογία στη Σοβιετική Ένωση
Εθνική Ιρλανδίας Κ-21 (ποδόσφαιρο ανδρών)
Η Εθνική Ιρλανδίας U21 (ποδόσφαιρο ανδρών) είναι η ποδοσφαιρική ομάδα της Ιρλανδίας για ποδοσφαιριστές κάτω των 21 ετών. Ελέγχεται από την Ποδοσφαιρική Ομοσπονδία Ιρλανδίας. Αγωνίζεται στο Ευρωπαϊκό πρωτάθλημα ποδοσφαίρου U21 από το 1978.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Εθνική Ιρλανδίας (ποδόσφαιρο)
Into the Mirror Live
Το Into the Mirror Live είναι ζωντανά ηχογραφημένο ΕΡ του αμερικάνικου heavy metal συγκροτήματος Sanctuary, το οποίο κυκλοφόρησε το 1991 μέσω της δισκογραφικής εταιρείας "Epic Records".
Η στούντιο εκτέλεση του κομματιού "Future Tense", η οποία συμπεριλήφθηκε στο άλμπουμ "Into the Mirror Black", ανοίγει τη συγκεκριμένη κυκλοφορία, ενώ τα επόμενα πέντε τραγούδια είναι ζωντανά ηχογραφημένες εκτελέσεις από τη συναυλία του συγκροτήματος στο "The Country Club" της Ρεσέντα στην Καλιφόρνια, στις 12 Μαΐου 1990.
Η παραγωγή του ΕΡ έγινε από τον Ρίτσαρντ Κίμπολ με μηχανικό ήχου τον Μπιφ Ντόους.
Η δημιουργία του "Into the Mirror Live" έγινε για λόγους εμπορικής προώθησης και η κυκλοφορία του για το κοινό δεν έγινε ποτέ επίσημα, αν και κυκλοφόρησε μαζί με το "Metal From Hell" των Satan's Host, από την εταιρεία "Reborn Classic".
Τραγούδια
1. Future Tense (Rutledge, Blosl, Dane, Sheppard) - 5:07
2. Long Since Dark (Live) (Rutledge, Dane) - 5:20
3. Battle Angels (Live) (Blosl, Dane) - 5:00
4. One More Murder (Live) (Rutledge, Dane) - 3:47
5. White Rabbit (Live) (Slick) - 5:30
6. Taste Revenge (Live) (Rutledge, Dane) - 5:00
Πηγές
Κατηγορία:Δισκογραφία των Sanctuary Κατηγορία:Άλμπουμ του 1991
Αρσάκης Α΄ της Παρθίας
Ο Αρσάκης Α΄ ήταν ιδρυτής της δυναστείας των Αρσακιδών και της αυτοκρατορίας των Πάρθων που κυβέρνησε για πολλούς αιώνες το βασίλειο των Πάρθων. Η δυναστεία συνεχίστηκε με το νέο βασίλειο της Περσίας, συνέχεια της Περσικής αυτοκρατορίας των Αχαιμενιδών όπως και μετά από τον 1ο αιώνα μ.χ. για 5 αιώνες με το βασίλειο της Αρμενίας. Η Αρμενία με τους Αρσακίδες θα ανεξαρτητοποιηθεί το (180) και θα δεχτεί γρήγορα τον χριστιανισμό. Ο τόπος, ο χρόνος γέννησης και η καταγωγή του Αρσάκη είναι άγνωστα. Σύμφωνα με την παράδοση της δυναστείας υπήρχε ο ισχυρισμός της καταγωγής του από τον Πέρση βασιλιά Αρταξέρξη Β'. Το 250 π.Χ. ο Ανδραγόρας, κυβερνήτης της επαρχίας της Παρθίας στην αυτοκρατορία των Σελευκιδών, επαναστάτησε κηρύττοντας την ανεξαρτησία της επαρχίας του από τους Σελευκίδες. Την ίδια εποχή ο Αρσάκης ήταν αρχηγός της Ιρανικής φυλής των Παρνί με την οποία κατάφερε να κυριεύσει τη βόρεια Παρθία από τον Ανδραγόρα. Ολόκληρη η Παρθία περιήλθε στον έλεγχο του Αρσάκη. Ο Ανδραγόρας σκοτώθηκε και ο Σελευκίδης βασιλιάς Σέλευκος Β' απέτυχε να την ανακτήσει. Η διαδοχή του είναι άγνωστη. Σύμφωνα με τις πηγές το 246 π.Χ. συγκυβερνούσε με τον αδελφό του Τιριδάτη. Πρωτεύουσα του βασιλείου του έκανε την Εκατόμπυλο. Τον διαδέχθηκε ο ανιψιός του Αρσάκης Β' γιος του Τιριδάτη.
Πηγές
Κατηγορία:Πάρθοι βασιλείς
Κωνσταντίνος Πάβλοβιτς της Ρωσίας
Ο Κωνσταντίνος Πάβλοβιτς (ρώσικα: Константи́н Па́влович) ήταν Τσάρεβιτς της Ρωσίας και Μέγας Δούκας, δεύτερος γιος του Μεγάλου Δούκα Παύλου Πέτροβιτς, αργότερα Παύλου Α΄ της Ρωσίας, και της Σοφίας Δωροθέας (Μαρίας Φιόντοροβνας), κόρης του Φρειδερίκου Β΄ Ευγενίου της Βυρτεμβέργης, και αδελφός των αυτοκρατόρων Αλέξανδρου Α΄ και Νικολάου Α΄. Για 25 ημέρες, από 19 Νοεμβρίου (1 Δεκεμβρίου) έως 13 (25 Δεκεμβρίου) του 1825 οι αρχές τον αναγνώριζαν ως Τσάρο Πάσης Ρωσίας, στην πραγματικότητα όμως δεν βασίλεψε ποτέ απορρίπτοντας το θρόνο.
Παιδική ηλικία και μόρφωση
Ο Κωνσταντίνος γεννήθηκε στις 27 Απριλίου (8 Μαΐου) 1779 στο Τσάρσκογιε Σελό. Το 1796 νυμφεύτηκε την Ιουλιανή των Βέττιν, κόρη του Φραγκίσκου της Σαξονίας-Κόμπουργκ-Ζάαλφελντ, στην Αγία Πετρούπολη. Αυτή έλαβε στη Ρωσία το όνομα Άννα Φεοντόροβνα· τη χώρισε στις 8 (20) Μαρτίου 1820. Το 1799 ο Κωνσταντίνος συμμετείχε στις Ιταλικές και Ελβετικές εκστρατείες του Αλεξάντερ Βασίλιεβιτς Σουβόροφ. Στη Μάχη του Άουστερλιτς το 1805 ο Κωνσταντίνος διοικούσε την Εφεδρική Φρουρά. Το 1812 πήρε μέρος στον Πατριωτικό Πόλεμο του 1812 και στον Πόλεμο του έκτου συνασπισμού. Στη Μάχη της Λειψίας το φθινόπωρο του 1813 διοικούσε τις εφεδρικές μονάδες που συμμετείχαν στη μάχη.
Επικεφαλής των Πολωνικών στρατευμάτων
Μετά τη υποχώρηση του Ναπολέοντα ο ρωσικός στρατός κατέλαβε στα τέλη Φεβρουαρίου 1813 σχεδόν όλο το Μεγάλο Δουκάτο της Βαρσοβίας. Η Κρακοβία, το Τορούν, η Τσενστοχόβα, το Ζάμοστς και η Μοντλίν παραδόθηκαν αργότερα. Έτσι το κράτος που δημιουργήθηκε από τον Ναπολέοντα κατέληξε στα χέρια της Ρωσίας. Στις αρχές του 1814 η πολωνική κοινωνία ελπίζει σε βελτίωση. Ο Αλέξανδρος Α΄ μειώνει τους φόρους και δίνει άδεια να σχηματιστεί πολωνικός στρατός υπό την επίβλεψη του Στρατηγού Ντομπρόβσκι. Την οργάνωση στρατευμάτων αναλαμβάνει ο Μέγας Δούκας Κωνσταντίνος ο οποίος το 1815 γίνεται Αρχηγός των πολωνικών στρατευμάτων.
Διοίκηση της Πολωνίας
Τον Αύγουστο του 1826 και σε ηλικία των 73 ετών πεθαίνει ο κυβερνήτης του Βασιλείου της Πολωνίας. Ο Κωνσταντίνος διατηρώντας τη θέση του γενικού επιτελάρχη του πολωνικού στρατού γίνεται κυβερνήτης του Βασιλείου της Πολωνίας. Διορισμός του σήμανε συναγερμό στους Πολωνούς που φοβούνταν την πολιτική του. Στις 17 Νοεμβρίου του 1830 το πλήθος των συνωμοτών εισβάλλει στο παλάτι Μπελβεντέρ στην κατοικία του κυβερνήτη της Πολωνίας Μέγα Δούκα Κωνσταντίνο. Την ίδια ημέρα στη Βαρσοβία ξεκινά εξέγερση. Ο Δούκας είχε προειδοποιηθεί και έπρεπε να φύγει. Ο Κωνσταντίνος και η δεύτερη σύζυγός του Γιοάννα Γρουντζίνσκα εγκαταλείπουν τη Βαρσοβία. Στις 18 Νοεμβρίου η Βαρσοβία πέρασε στα χέρια των ανταρτών. Η εξέγερση εξαπλώθηκε γρήγορα σε όλο το Βασίλειο της Πολωνίας. Για να καταστείλει την εξέγερση στο Βασίλειο της Πολωνίας εστάλησαν στο δριμύ χειμώνα τα στρατεύματα υπό τη διοίκηση του στρατάρχη Ντίμπιτς Ζαμπαλκάνσκι. Στα τέλη Μαΐου ο Ντίμπιτς Ζαμπαλκάνσκι αρρώστησε με χολέρα και έχασε τη ζωή του. Στις 13 Ιουνίου στην Πολωνία έφτασε ο νέος αρχηγός του ρωσικού στρατού ο Στρατάρχης Ιβάν Πασκέβιτς.
Το τέλος του
Στις 14 (26) Ιουνίου 1831 ο Μέγας Δούκας Κωνσταντίνος έφτασε στο Βίτεμπσκ όπου εγκαταστάθηκε στο παλάτι του κυβερνήτη. Μετά από μια εβδομάδα ο Μέγας Δούκας είχε προσβληθεί από χολέρα και αφού βασανίστηκε επί 15 ώρες απεβίωσε στις 15 Ιουνίου. Θάφτηκε στις 17 Αυγούστου του 1831 στον οικογενειακό τάφο των Ρομανώφ στον Καθεδρικό Ναό των Αποστόλων Πέτρου και Παύλου στην Αγία Πετρούπολη.
Οικογένεια
Νυμφεύτηκε πρώτα το 1796 την Ιουλιανή των Βέττιν, κόρη του Φραγκίσκου της Σαξονίας-Κόμπουργκ-Ζάαλφελντ. Ο γάμος ακυρώθηκε το 1820.
Το 1820 έκανε δεύτερο γάμο με τη Γιοάννα Γκρουντζίνσκα, Πολωνή ευγενή, κόρη του κόμη Αντόνι Γκρουντζίνσκι, Κυρίου του Χίντσιες. Ο γάμος κρατήθηκε μυστικός. Για το γάμο έπρεπε να παραιτηθεί της διαδοχής, έτσι έχασε την ευκαιρία να γίνει Αυτοκράτορας της Ρωσίας το 1825. Η Γιοάννα έλαβε το τίτλο της Πριγκίπισσας του Λόβιτς.
Από διάφορες ερωμένες είχε μη νόμιμα τέκνα:
Εξωτερικοί σύνδεσμοι
Κατηγορία:Τσάροι της Αυτοκρατορίας της Ρωσίας Κατηγορία:Οίκος Ρομάνοφ Κατηγορία:Μεγάλοι Δούκες της Ρωσίας
(528219) 2008 KV42
To 2008 KV42 είναι ένα μικρό αντικείμενο διασκορπισμένου δίσκου, το οποίο περιφέρεται γύρω από τον Ήλιο με κλίση προς την εκλειπτική 103 μοίρες. Έχει το παρατσούκλι Drac (Δράκουλας). Πιστεύεται ότι η ανακάλυψη αντικειμένων με τέτοιες παράξενες τροχιές μπορούν να βοηθήσουν στην κατανόηση της εξέλιξης του ηλιακού συστήματος.
Το 2008 KV42 μπορεί να ανήκει σε μία καινούργια κατηγορία σωμάτων, από τα οποία μόνο άλλο ένα έχει βρεθεί, το (127546) 2002 XU93, το οποίο έχει κλίση προς την εκλειπτική 77 μοίρες.
Εξωτερικοί σύνδεσμοι
Κατηγορία:Μεταποσειδώνια αντικείμενα Κατηγορία:Κένταυροι (Αστρονομία) Κατηγορία:Δαμοκλοειδείς αστεροειδείς
Λυγαριές Καρδίτσας
Οι Λυγαριές είναι οικισμός της Θεσσαλίας στην Περιφερειακή Ενότητα Καρδίτσας, ο οποίος βρίσκεται προς τα όρια με την Περιφερειακή Ενότητα Τρικάλων, στη δυτική άκρη της πεδιάδας της Καρδίτσας σε υψόμετρο 135 μέτρα. Απέχει περίπου 10 χλμ. ΒΔ. από την Καρδίτσα, 19 χλμ. Α.-ΝΑ. από το Μουζάκι (έδρα του δήμου) και 24 χλμ. Ν. από τα Τρίκαλα ενώ ανατολικά της περνάει η ΕΟ Καρδίτσας - Μουζακίου και βορειοανατολικά η σιδηροδρομική γραμμή Πειραιά - Θεσσαλονίκης. Αναφέρεται επίσημα, ως ξεχωριστός οικισμός το 1981 να απογράφεται στην κοινότητα Καναλίων του τότε δήμου Ιθώμης. Σύμφωνα με το Πρόγραμμα «Καλλικράτης» μαζί με τα Κανάλια αποτελούν την κοινότητα Καναλίων που υπάγεται στη δημοτική ενότητα Ιθώμης του Δήμου Μουζακίου και σύμφωνα με την απογραφή του 2011 απογράφησαν 44 κάτοικοι. Οι απογραφές πληθυσμού είναι:
Παραπομπές
Κατηγορία:Χωριά του νομού Καρδίτσας Κατηγορία:Δήμος Μουζακίου
Θέμα Κασιώτιδος
μικρογραφία|Η πολιορκία της Βέροιας το 962 από τον Νικηφόρο Φωκά Το Θέμα Κασιώτιδος ήταν διοικητική διαίρεση της Βυζαντινής Αυτοκρατορίας που καταλάμβανε εδάφη της σημερινής Συρίας με πρωτεύουσα τη Βέροια.
Η Άννα Κομνηνή το αναφέρει στην Αλεξιάδα σαν Θέμα και μία από τις περιοχές που αναγνωρίστηκε η επικυριαρχία στον Βαλδουίνο της Βουλώνης με τη Συνθήκη της Δεαβόλεως.
Παραπομπές
Κατηγορία:Βυζαντινά θέματα Κατηγορία:Βυζαντινή Συρία
Γράμος Καστοριάς
Ο Γράμος (ή Γράμμος ) είναι ορεινός οικισμός στην Περιφερειακή Ενότητα Καστοριάς της Μακεδονίας, σε πολύ μικρή απόσταση από τα ελληνοαλβανικά σύνορα και υπάγεται στον Δήμο Νεστορίου. Είναι χτισμένος σε υψόμετρο 1.380 μέτρων στις πλαγιές του όρους Γράμμου και αποτελεί έναν από τους πιο ορεινούς οικισμούς της Ελλάδας. Μέχρι το 1927, ο οικισμός είχε την βλάχικη ονομασία Γράμμο(υ)στα.
Ο Γράμος αποτελεί ξεχωριστή δημοτική ενότητα και σύμφωνα με την απογραφή του 2011 έχει 18 κατοίκους. Ο Γράμος τις προηγούμενες δεκαετίες είχε ερημώσει τελείως, αλλά τα τελευταία χρόνια αρχίζει να αξιοποιείται τουριστικά. Πάνω από το χωριό βρίσκεται η ψηλότερη κορυφή του όρους Γράμμου καθώς και η αλπική λίμνη Γκιστόβα, με αποτέλεσμα το χωριό να είναι αφετηρία ορειβατών. Απέχει 70 χλμ. από την Καστοριά.
Ιστορικά στοιχεία
Ο ευρύτερος οικισμός εικάζεται πως δημιουργήθηκε από συνένωση μικρότερων κατά τον 17ο αιώνα. Οι κάτοικοί του ασχολούνταν με την νομαδική κτηνοτροφία και τη βιοτεχνία. Επίσης διέθετε αρκετούς τεχνίτες, ενώ κατά τον 17ο αιώνα η Γράμμουστα ήταν ονομαστή για τους αγιογράφους της.
Η ανάπτυξη της οικονομίας του Γράμου οδήγησε στον υπερπληθυσμό των κοπαδιών και ανθρώπων στα τέλη του 18ου και στις αρχές του 19ου αιώνα. Από το 1756, στο χωριό λειτουργούσε ελληνικό σχολείο. Από τον Γράμο καταγόταν ο ιατροφιλόσοφος Ιωάννης Νικολίδης, μέλος του ιατρικού συλλόγου της Βιέννης, ήδη από το 1871.
Το χωριό δέχτηκε επίθεση το Δεκαπενταύγουστο του 1760 κι έτσι οι κάτοικοι έφυγαν από το χωριό, καταφεύγοντας σε άλλες περιοχές της Μακεδονίας, όπως στα Λιβάδια Κιλκίς. Το χωριό δεν ερημώθηκε, αλλά αντιμετώπισε και την επίθεση του Αλή Πασά στις αρχές του 19ου αιώνα, οπότε και παρατηρήθηκε ξανά ρεύμα μετακίνησης κατοίκων προς άλλες περιοχές.
Κατά το Μακεδονικό Αγώνα, λειτούργησε στο χωριό ρουμανικό σχολείο. Οι κάτοικοι συμμετείχαν στον Αγώνα, ενώ από το χωριό καταγόταν ο Μακεδονομάχος οπλαρχηγός Ιωάννης Νακίτσας και ο Αργύριος Χατζόπουλος.
Κατά τη διάρκεια του Μεσοπολέμου, στο χωριό ζούσαν 300 περίπου Βλάχοι. Μετά το τέλος του Εμφυλίου, το χωριό ήταν εντελώς κατεστραμμένο, ωστόσο ανοικοδομήθηκε σταδιακά.
Εξωτερικοί σύνδεσμοι
Κατηγορία:Χωριά του νομού Καστοριάς Κατηγορία:Δήμος Νεστορίου Κατηγορία:Γραμμοχώρια
Ψαλιδιάρης
Ο Ψαλιδιάρης είναι είδος ικτίνου που απαντάται στον ελλαδικό χώρο. Η επιστημονική του ονομασία είναι Milvus milvus  και περιλαμβάνει 2 υποείδη.
Στην Ελλάδα απαντάται το υποείδος M. m. milvus.
Ονοματολογία
Η λατινική ονομασία milvus, αλλά και η αγγλική ονομασία του είδους kite, φαίνεται ότι σχετίζονται άμεσα, διότι το kite  είναι η μετάφραση του λατινικού milvus που σημαίνει «χαρταετός» και, πιθανόν, πρόκειται για γλωσσικό αντιδάνειο.
Η ελληνική ονομασία του είδους παραπέμπει στο σχήμα της ουράς του.
Συστηματική Ταξινομική
Το είδος περιγράφηκε για πρώτη φορά από τον Λινναίο στο έργο του Systema Naturae το 1758 ως Falco Milvus. Ο ψαλιδιάρης, είναι γνωστό ότι υβριδίζεται επιτυχώς με τον τσίφτη (Milvus migrans) είτε σε συνθήκες αιχμαλωσίας όπου και τα δύο είδη παραμένουν μαζί, είτε στη φύση στα νησιά του Πράσινου Ακρωτηρίου και, σπάνια, σε άλλα μέρη. Τα άτομα του υποείδους fasciicauda που ζουν/ζούσαν στο Πράσινο Ακρωτήριο είναι αρκετά διαφορετικά σε μορφολογία, κάπως ενδιάμεσα με τους τσίφτες. Το ζήτημα εάν θα πρέπει να θεωρούνται ξεχωριστό είδος (Milvus fasciicauda) ή ένα υποείδος ως έχουν σήμερα, δεν έχει ακόμα διευθετηθεί. Μια πρόσφατη μελέτη μιτοχονδριακού (mt) DNA σε μουσειακά δείγματα δείχνουν ότι τα άτομα στο Πράσινο Ακρωτήριο δεν αποτελούν μονοφυλετικό κλάδο καταγωγής ανάμεσα ή δίπλα στο άλλο υποείδος.
Η ερμηνεία αυτή είναι προβληματική: η ανάλυση μιτοχονδριακού DNA είναι επιρρεπής σε γεγονότα υβριδισμού, ενώ η εξελικτική ιστορία του πληθυσμού στο Πράσινο Ακρωτήριο δεν είναι ακόμη γνωστή, με αποτέλεσμα, η γενετική σχέση των υποειδών να παραμένει συγκεχυμένη. Επειδή η γεωγραφική εγγύτητα, δεν αποτελεί από μόνη της δείκτη γενετικής συγγένειας και, η συνολική γενετική ομοιότητα είναι υψηλή, πιθανόν τα άτομα του Πράσινου Ακρωτηρίου να ανήκουν σε ένα υπολειμματικό είδος (relict species). Τα πράγματα περιπλέκονται περαιτέρω, δεδομένου ότι, πρακτικά, ο ιθαγενής πληθυσμός στο Πράσινο Ακρωτήριο έχει εκλείψει από το 2000 και, όλα τα επιζώντα πουλιά είναι υβρίδια με τους τσίφτες, γεγονός που θέτει απλώς περαιτέρω ερωτήματα σχετικά με την ταξινομική τους κατάσταση).
Γεωγραφική κατανομή
thumb|left|300px| Χάρτης εξάπλωσης του είδους Milvus milvus. Πράσινο σκούρο: Όλο το έτος (επιδημητικός), Πορτοκαλί: καλοκαιρινός αναπαραγόμενος επισκέπτης, Μπλε: Περιοχές διαχείμασης
Ο ψαλιδιάρης είναι ενδημικός στη δυτική Παλαιαρκτική, με τον ευρωπαϊκό πληθυσμό του να καλύπτει το 95% του παγκοσμίου. Αναπαράγεται από την Ισπανία και την Πορτογαλία, ανατολικά στην κεντρική Ευρώπη και την Ουκρανία, βόρεια προς τη νότια Σουηδία, τη Λετονία και το Ηνωμένο Βασίλειο, και νότια προς τη νότια Ιταλία. Υπάρχει ένας πληθυσμός στο βόρειο Μαρόκο. Τα πουλιά που ζουν ή αναπαράγονται στα βόρεια κινούνται προς τα νότια το χειμώνα, και ως επί το πλείστον, διαμένουν στα δυτικά της επικράτειας αναπαραγωγής, αλλά και στην ανατολική Τουρκία, μέχρι τις παρυφές του Ιράν.
Πάντως, ο ψαλιδιάρης μπορεί να βρεθεί σε πολύ απομακρυσμένες περιοχές ως περιπλανώμενος τυχαίος επισκέπτης, όπως στην Αρμενία, το Μπανγκλαντές, το Ιράκ, το Νεπάλ, τη Λιβύη και το Σουδάν. Στην Αλγερία, την Τυνησία, την Αίγυπτο και την Ελλάδα, έχει πλέον εξαφανιστεί ως αναπαραγωγικό πτηνό, με μόνο κάποιες σποραδικές παρατηρήσεις.
Μεταναστευτικές οδοί
Η μεταναστευτική συμπεριφορά του ψαλιδιάρη, γενικά, δεν είναι ομοιόμορφη. Συνολικά, υπάρχει μείωση των οδών μετανάστευσης και αύξηση της αντοχής των ειδών στις δυσμενείς συνθήκες του χειμώνα, στις τελευταίες δύο δεκαετίες. Λιγότερο χιόνι το χειμώνα, καθώς και ένα μεγαλύτερο, συνεχώς διαθέσιμο «δίκτυο» παροχής τροφίμων σε χωματερές και κατά μήκος των πολυσύχναστων δρόμων, έχουν επιτρέψει σε πολλές κεντρικές και κάποιες βόρειες Ευρωπαϊκές συγκεντρώσεις πληθυσμών να μένουν στη θέση τους στις δύσκολες εποχές. Ο μεγαλύτερος όγκος πληθυσμού είναι στην κεντρική και βόρεια Ευρώπη, όπως στην Ελβετία στη Βάδη-Βυρτεμβέργη και στη νότια Σουηδία. Σε ορισμένες περιοχές διαχείμασης στην Ελβετία και στη νότια Σουηδία η διαχείμαση υποστηρίζεται από μεθόδους σίτισης. Στη Βάδη-Βυρτεμβέργη, ο αριθμός των διαχειμαζόντων πληθυσμών μειώθηκε μετά το κλείσιμο αρκετών χώρων υγειονομικής ταφής.
Το μεγαλύτερο μέρος των πληθυσμών της βόρειας και κεντρικής Ευρώπης, κατά τη διάρκεια του φθινοπώρου, μετακινείται προς τα νοτιοδυτικά, ιδιαίτερα στην Ισπανία. Οι πληθυσμοί της νοτιοδυτικής κεντρικής Ευρώπης, της Ιταλίας, της Γαλλίας και της Ισπανίας, καθώς και οι μικροί πληθυσμοί στη νοτιοανατολική Ευρώπη και τη βόρεια Αφρική, παραμένουν ως επί το πλείστον στις ίδιες περιοχές κατά τη διαχείμασή τους.
Στην Ελλάδα, ελάχιστα πλέον άτομα ξεχειμωνιάζουν στα βόρεια, ή περνάνε από τη χώρα κατά τη μετανάστευσή τους.
Βιότοπος
thumb|right|300px| Τυπικός βιότοπος του ψαλιδιάρη
Ο ψαλιδιάρης είναι αρπακτικό των ανοιχτών περιοχών, με διάσπαρτους μικρούς ή μεγάλους δασικούς θύλακες και, αντίθετα με τον τσίφτη -με τον οποίο πολλές φορές μοιράζονται το ίδιο οικοσύστημα- δεν εξαρτάται άμεσα από την παρουσία νερού. Προτιμάει ενδιαιτήματα σε γεωργικά τοπία με συστάδες δένδρων, αρκετά συχνά πάρκα και εκτάσεις που συνορεύουν με δασικές άκρες και, σπάνια ερεικώνες και βαλτώδη μέρη, όσο υπάρχουν διαθέσιμα δένδρα. Χρησιμοποιεί συχνά τις ευνοϊκές συνθήκες ρευμάτων αέρα, που δημιουργούνται στις στενές ποτάμιες κοιλάδες και στις πλαγιές των βουνών.
Χρειάζεται για να κυνηγήσει, ανοικτές καλλιεργημένες εκτάσεις, χορτολίβαδα και βοσκοτόπους, χωρίς αυτό να αποκλείει την παρουσία του σε υγρές περιοχές. Επίσης συχνάζει σε οργωμένα ή καλλιεργημένα χωράφια με καλαμπόκι, που βρίσκονται δίπλα σε αυτοκινητοδρόμους, όχι όμως όσο ο τσίφτης. Συνήθως πετάει μόνος και, καμιά φορά συχνάζει σε σκουπιδότοπους.
Μορφολογία
Ο ψαλιδιάρης είναι ένα, αρκετά μεγάλου μεγέθους, κομψό αρπακτικό που χαρακτηρίζεται από το γενικότερο κόκκινο-καφέ φτέρωμα και τη μακριά, σκωριόχρωμη διχαλωτή ουρά του (λιγότερο διχαλωτή στον τσίφτη). Οι πτέρυγές του είναι δυασανάλογα μακριές σε σχέση με το μέγεθός του, με την κάτω επιφάνεια να φέρει έντονα λευκά «μπαλώματα» πού, έρχονται σε ισχυρή αντίθεση με το γενικότερο σκούρο καφέ χρώμα τους και τα μαυριδερά -σχεδόν μαύρα- άκρα των πρωτευόντων ερετικών φτερών. Κατά την πτήση και σε μετωπιαία όψη, οι πτέρυγες φαίνεται να κρατούνται σε σχήμα ελαφρού διέδρου, ενώ η ουρά συστρέφεται διαρκώς κατά την αλλαγή πορείας.
thumb|left|300px|Ενήλικος ψαλιδιάρης σε πτήση
Το κεφάλι, ο λαιμός και ο τράχηλος είναι πολύ πιο ανοιχτόχρωμα και, σε μερικές περιπτώσεις, είναι σχεδόν γκρίζα-λευκά. Το ράμφος είναι κίτρινο στη βάση του, το άγκιστρο είναι σκούρο γκρι ή μαύρο, ενώ η ίριδα είναι ανοιχτοκίτρινη.
Συχνά γυροπετάει (soaring), ενώ η κίνησή του στον αέρα θυμίζει χαρταετό, εξ ου και η αγγλική του ονομασία Kite. Το κήρωμα και τα πόδια είναι κίτρινα και οι γαμψώνυχες μαύροι.
Τα νεαρά άτομα είναι ανοιχτά ξανθοκόκκινα (στο χρώμα της άμμου) και έχουν λιγότερο διχαλωτή ουρά, ενώ στο στήθος έχουν κιτρινωπές κηλίδες (μαυριδερές στα ενήλικα άτομα). Αυτές οι διαφορές εξαλείφονται σταδιακά μετά το πρώτο έτος της ζωής τους.
Είναι μεγαλύτερος από τον συγγενικό του τσίφτη, ενώ, εκτός από μια μικρή διαφορά βάρους, τα φύλα είναι παρόμοια.
Κυνήγι
thumb|right|240px|Σύγκριση της ουράς ψαλιδιάρη (δεξιά) και τσίφτη
Ο ψαλιδιάρης είναι ένα κυνηγός που συχνάζει σε ανοικτούς χώρους και αναζητά την τροφή του με σχετικά χαμηλές και αργές αερολισθήσεις (gliding), σαρώνοντας συστηματικά για θήραμα. Επιτίθεται με αιφνιδιασμό και, σε μια ανεπιτυχή επίθεση σε γενικές γραμμές, δεν επιδιώκει την καταδίωξη του θηράματος. Συχνά, βρίσκεται στο έδαφος, όταν αναζητά κυρίως έντομα και σκουλήκια. Οι επιθέσεις στα πουλιά γίνονται επίσης με αιφνιδιασμό στον αέρα, αλλά η σύλληψη γίνεται κατά κύριο λόγο στο έδαφος. Η θανάτωση του θηράματος, αντίθετα με τους μεγάλους αετούς, γίνεται συνήθως όχι με τα νύχια, αλλά με έντονα ραμφίσματα.
Οι ψαλιδιάρηδες συχνά παρασιτούν διατροφικά σε άλλα πουλιά, κυρίως κοράκια και γλάρους και, είναι συχνές οι καταδιώξεις και οι παρενοχλήσεις για να τους κλέψει την τροφή, ακόμη και μετά την κατάποση, προσπαθώντας να τους προκαλέσει εξέμεση.
Τροφή
Η διατροφή του ψαλιδιάρη αποτελείται κυρίως από μικρά θηλαστικά όπως ποντίκια, μυγαλές, μικρούς λαγούς και κουνέλια, αλλά εξαρτάται άμεσα από την περίοδο -αναπαραγωγική ή όχι- και από τον οικότοπο. Στην Πολωνία λ.χ., το κύριο μέρος της διατροφής του αποτελούν τα χάμστερς.Τρέφεται με μεγάλη ποικιλία από θνησιμαία συμπεριλαμβανομένων των προβατοειδών, που αναζητά στα μεγάλα σφαγεία.
Τα ζωντανά πτηνά (συνήθως πέρδικες, κοτσύφια και τσίχλες) συμπεριλαμβάνονται επίσης στη διατροφή του και, περιστασιακά, ερπετά και αμφίβια, ιδιαίτερα στα νότια της επικράτειάς του. Οι γεωσκώληκες και τα σκαθάρια (κυρίως κολεόπτερα), αποτελούν ένα σημαντικό μέρος της δίαιτάς του, ιδιαίτερα την Άνοιξη. . Επίσης, όταν βρίσκεται κοντά σε υγροτόπους στρέφεται στα ψάρια, που τις περισσότερες φορές συλλαμβάνει όταν βρίσκονται κοντά στην επιφάνεια, ή όταν ξεβράζονται στις όχθες.
Όπως και άλλα αρπακτικά πτηνά, οι ψαλιδιάρηδες είναι ιδιαίτερα ευαίσθητοι σε δηλητηριάσεις. Η παράνομη χρήση δηλητηριασμένων δολωμάτων για τις αλεπούδες ή τα κορακοειδή, μπορεί να σκοτώσει αδιακρίτως προστατευόμενα πτηνά και άλλα ζώα.
Ζωτικός χώρος
thumb|right|300px| Ενήλικος ψαλιδιάρης (ραχιαία όψη)
Ο ψαλιδιάρης, γενικά, δεν θεωρείται έντονα «εδαφικός», στη διεκδίκηση του ζωτικού του χώρου. Εκτός αναπαραγωγικής περιόδου, μάλιστα, είναι πολύ κοινωνικός και δεν εμφανίζει σημάδια διεκδίκησης, κυνηγώντας και κουρνιάζοντας ομαδικά, σε σύνολα που μπορεί να ξεπερνούν ακόμη και τα εκατό άτομα. Τα «παιχνίδια» είναι μέσα στη συμπεριφορά του και, έχουν παρατηρηθεί άτομα να κόβουν -χωρίς λόγο- κουκουνάρια και να τα πετάνε από ψηλά. Ακόμη όμως και κατά τη διάρκεια της περιόδου αναπαραγωγής η εδαφική του συμπεριφορά δεν είναι πολύ έντονη, απλώς οι δύο γονείς  υπερασπίζονται την ευρύτερη περιοχή της φωλιάς (περίπου 100 μέτρα) και του πέριξ εναέριου χώρου, από τυχόν εισβολείς. Πολλές φορές οι φωλιές τους γειτνιάζουν με εκείνες του τσίφτη.
Αναπαραγωγή
Ο ψαλιδιάρης έχει τη βιολογική δυνατότητα να αναπαραχθεί από το 1ο έτος της ηλικίας του, συνήθως όμως αυτό συμβαίνει από το 3ο έτος, ενώ εμφανίζονται και αποκλίσεις στη μονογαμία ή πολυγαμία των ζευγαριών, με την πρώτη περίπτωση να αποτελεί την πλειονότητα. Η αναπαραγωγική περίοδος ξεκινάει από τα μέσα Μαρτίου στις νότιες περιοχές, μέχρι τις αρχές Μαΐου στα βόρεια.
Προτιμάει να φωλιάζει σε δασωμένες περιοχές που συνορεύουν με ανοικτές εκτάσεις. Η φωλιά βρίσκεται στη διχάλα ενός ψηλού δένδρου (συνήθως βελανιδιάς, σημύδας ή πεύκου), 7 έως 30 μέτρα από το έδαφος που, στην πλειονότητα των περιπτώσεων, είναι μια παλαιότερη φωλιά ενός άλλου πουλιού, όπως π.χ. ενός κορακοειδούς ή μιας γερακίνας. Η φωλιά, πάντως, ανακατασκευάζεται με τη χρήση υλικών που προμηθεύει το αρσενικό και επιστρώνει το θηλυκό. Τα υλικά είναι συνήθως χοντρά ξερόκλαδα, μαλλί από πρόβατα ή κουρέλια, που τα παίρνουν από το έδαφος, όχι όμως φρέσκα κλαδάκια. Μπορεί επίσης να χρησιμοποιήσει οποιοδήποτε άχρηστο υλικό, όπως χαρτιά και κονσερβοκούτια. Η χρήση ακατάλληλων υλικών, οδηγεί αρκετές φορές σε ελλιπή αερισμό του εσωτερικού της φωλιάς με καταστροφικές συνέπειες για τους νεοσσούς.
thumb|left|300px|Ενήλικος ψαλιδιάρης (κοιλιακή όψη)
Η συνήθης διάμετρος της φωλιάς κυμαίνεται από 45 έως 60 εκατοστά, αλλά έχουν βρεθεί φωλιές με διάμετρο μέχρι 1 μέτρο και ύψος 40 εκατοστά.
Το φώλιασμα σε βράχια δεν είναι απαγορευτικό και, απαντάται στους πληθυσμούς των Βαλεαρίδων και της βόρειας Αφρικής.
Η γέννα αποτελείται από 2 ή 3 (καμιά φορά 4, σπανίως 1-5) αυγά που εναποτίθενται σε διαστήματα 3 ημερών, μεταξύ τους. Η επώαση γίνεται ως επί το πλείστον -ή αποκλειστικά- από το θηλυκό, ξεκινώντας από το πρώτο αυγό και διαρκεί 28-33 ημέρες. Το θηλυκό αναλαμβάνει τη σίτιση των νεοσσών με τροφή (μικρά θηλαστικά και πουλιά) που προμηθεύει το αρσενικό, για 2 εβδομάδες περίπου, οπότε αρχίζουν να αποκτούν φτέρωμα. Κατόπιν, συμμετέχουν και οι δύο γονείς στη σίτιση μέχρι τις 4 εβδομάδες, οπότε τα νεαρά αρχίζουν να σιτίζονται μόνα τους. Συνήθως, ο δεύτερος νεοσσός υποσιτίζεται και πεθαίνει. Το πρώτο πέταγμα γίνεται στις 45 με 50 ημέρες, ενώ παραμένουν κοντά στη φωλιά για 3 εβδομάδες ακόμη.
Κατάσταση πληθυσμού
Σύμφωνα με την Κόκκινη Λίστα της IUCN, το 2013 ο ψαλιδιάρης ήταν είδος ενταγμένο στην κατηγορία ΝΤ (Σχεδόν Απειλούμενο). Ο καθοριστικός παράγοντας γι’αυτό υπήρξε η σημαντική μείωση του πληθυσμού από τις αρχές της δεκαετίας του 1990 στις βασικές χώρες αναπαραγωγής Γερμανία, Ισπανία και Γαλλία. Το γεγονός αυτό αντισταθμίζεται από σταθερό ή ακόμη και αυξημένο αριθμό ζευγαριών αναπαραγωγής στην Ελβετία, την Ιταλία, την Τσεχία, την Πολωνία, τη Σουηδία και την Ουαλία. Αντίθετα, σε χαμηλό επίπεδο ήσαν οι πληθυσμοί σε Αυστρία, Ουγγαρία και Σλοβακία. Πάντως, το 50% του παγκόσμιου πληθυσμού βρίσκεται στη Γερμανία, όπου το 2000 είχε ανακηρυχθεί πτηνό του έτους.
Η πιο μεγάλη απειλή για το είδος αυτό είναι η κατανάλωση δηλητηριασμένων δολωμάτων για τα αρπακτικά ζώα (αλεπούδες, λύκοι, κορακοειδή) και οι έμμεσες δηλητηριάσεις από φυτοφάρμακα και τρωκτικά δηλητηριασμένα από ποντικοφάρμακα, ιδιαίτερα στις περιοχές διαχείμασης στη Γαλλία και την Ισπανία, όπου υπήρχε ταχεία μείωση του πληθυσμού. thumb|right|300px| Ενήλικος ψαλιδιάρης σε πτήση Επίσης, η εντατικοποίηση ή η μετατροπή των μεθόδων γεωργίας, όπως λ.χ. στη Γαλλία, όπου ολόκληροι πληθυσμοί εξαφανίστηκαν, όταν μεγάλα λιβάδια μετατράπηκαν σε καλλιέργειες δημητριακών. ) Η μείωση των ζώων βοσκής και η εντατικοποίηση της γεωργίας που οδηγεί σε χημική ρύπανση, ομογενοποίηση των τοπίων και οικολογική υποβάθμιση απειλεί επίσης το είδος. Οι ανεμογεννήτριες είναι μια δυνητικά σοβαρή απειλή για το μέλλον και, περισσότερη έρευνα πρέπει να γίνει για να αξιολογήσει το επίπεδο των αιολικών πάρκων που αποτελούν κίνδυνο.
Άλλες λιγότερο σημαντικές απειλές περιλαμβάνουν ηλεκτροπληξία και σύγκρουση με γραμμές μεταφοράς ηλεκτρικής ενέργειας,, το κυνήγι και η παγίδευση, τα ατυχήματα στους αυτοκινητοδρόμους, η αποψίλωση των δασών, η συλλογή αυγών (σε τοπική κλίμακα) και ενδεχομένως ο ανταγωνισμός με τον γενικά πιο επιτυχημένο τσίφτη.
Τέλος, ένας άλλος παράγοντας που εμπλέκεται στις μειώσεις στη Γαλλία και την Ισπανία είναι η μείωση του αριθμού των χωματερών. Η τάση του παγκόσμιου πληθυσμού είναι καθοδική.
Στην Ελλάδα, ο ψαλιδιάρης δεν φωλιάζει πλέον και αποτελεί από τα σπανιότερα αρπακτικά, αφού και οι αριθμοί των μεταναστευτικών ατόμων έχουν μειωθεί δραματικά. Η καταστροφή των πεδινών δασών και τα φυτοφάρμακα, αποτελούν τις κυριότερες αιτίες.
Άλλες ονομασίες
Ο Ψαλιδιάρης απαντάται στον ελλαδικό χώρο και με τις ονομασίες Λούπος ή Λούπης (Κρήτη), Ψαλίδα (Στερεά), ενώ πιθανότατα είναι ο Λύκος των αρχαίων.
Σημειώσεις
i. Στο επίσημο site της IUCN, αναφέρεται ότι ο διαχωρισμός του είδους στα δύο υποείδη, δεν έχει γίνει αποδεκτός από το BirdLife Taxonomic Working Group.
Πηγές
Κατηγορία:Αετίδες Κατηγορία:Πτηνά της Ευρώπης Κατηγορία:Πτηνά της Ελλάδας Κατηγορία:Πτηνά της Αφρικής Κατηγορία:Πτηνά της Ασίας
Audi 80
Το Audi 80 ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Audi, από το 1972 έως το 1995, σε τέσσερις γενιές συνολικά. Μάλιστα η πρώτη γενιά του Volkswagen Passat (1973 - 1981) βασιζόταν στο Audi 80 πρώτης γενιάς. Ωστόσο, η ονομασία 80 είχε πρωτοεμφανιστεί στον προκάτοχο Audi F103 του 1965 - 1972. Για την ιστορία, το F103 ήταν μια σειρά μοντέλων με τις ονομασίες Audi 60, 72, 75, 80 (1966 - 1969) και Super 90, οι οποίες είχαν προέλθει από τις αντίστοιχες ιπποδυνάμεις των εκδόσεων.
Η παραγωγή του Audi 80 σεντάν έληξε τον Αύγουστο του 1994, του στέισον βάγκον Audi 80 Avant τον Δεκέμβριο του 1995 και της 2-πορτης κουπέ εκδοχής, γνωστής ως Audi Coupé, τον Δεκέμβριο του 1996. Ο διάδοχος του 80 παρουσιάστηκε και εισήχθη στην αγορά το 1994 και ήταν το Audi A4 πρώτης γενιάς.
80 Κατηγορία:Γερμανικά αυτοκίνητα Κατηγορία:Μεσαία αυτοκίνητα Κατηγορία:Αυτοκίνητα ράλλυ
Τζιμ Κάμινγκς
Ο Τζέιμς Τζόνα («Τιμ») Κάμινγκς (αγγλικά: James Jonah "Jim" Cummings, γενν. 3 Νοεμβρίου 1952) είναι Αμερικανός ηθοποιός φωνής και τραγουδιστής, ο οποίος έχει ερμηνεύσει πάνω από 400 ρόλους. Μεταξύ άλλων γνωστών χαρακτήρων που έχει ερμηνεύσει, θεωρείται πιο γνωστός για τους Doctor Eggman, Μαύρος Πητ και Γουίνι το Αρκουδάκι. Επίσης, έχει συμμετάσχει σε πολλές ταινίες της Disney και της DreamWorks, ερμηνεύοντας χαρακτήρες σε ταινίες όπως το Αλαντίν (1992), το Ο Βασιλιάς των Λιονταριών (1994) και το Σρεκ (2001). Εκτός από τον κινηματογράφο, έχει δώσει τη φωνή του και σε πολλά βιντεοπαιχνίδια, μεταξύ αυτών το Fallout, το Mass Effect 2, το World of Warcraft: Mists of Pandaria και το World of Warcraft: Legion.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί άνδρες ηθοποιοί φωνής
Άγιος Παύλος Ημαθίας
Ο Άγιος Παύλος είναι ορεινό χωριό του νομού Ημαθίας. Είναι χτισμένος σε υψόμετρο 1.250 μέτρων στις πλαγιές του όρους Βέρμιο και αποτελεί έναν από τους πιο ορεινούς οικισμούς της Ελλάδας. Κουτσούφλιανη ήταν η παλαιά ονομασία του χωριού.
Ο Άγιος Παύλος ανήκει στον Δήμο Νάουσας και ο πληθυσμός του σύμφωνα με την απογραφή του 2001 είναι 8 κάτοικοι. Ο Άγιος Παύλος διαθέτει ορισμένους ξενώνες και ταβέρνες καθώς βρίσκεται πολύ κοντά στο χιονοδρομικό κέντρο του Βερμίου Τρία-Πέντε Πηγάδια.
Πηγές
Κατηγορία:Δήμος Νάουσας Κατηγορία:Χωριά του νομού Ημαθίας
Σαν Φρανσίσκο Γκότερα
Η Σαν Φρανσίσκο Γκότερα (ισπανικά: San Francisco Gotera) μια πόλη του Ελ Σαλβαδόρ. Είναι η πρωτεύουσα του διαμερίσματος Μορασάν. Έχει πληθυσμό 21.049 κατοίκων (2007).
Γεωγραφία
Η Σαν Φρανσίσκο Γκότερα βρίσκεται βορειοανατολικά του Ελ Σαλβαδόρ και κεντρικά του Αουατσαπάν. Βρίσκεται ανατολικά της Ελ Λιμόν, βόρεια της Σαν Χοσέ και νοτιοδυτικά της Κακαοπέρα. Έχει έκταση 59,76 τ.χλμ..
Δημογραφία
Η Σαν Φρανσίσκο Γκότερα είχε, σύμφωνα με την απογραφή του 2007, 21.049 κατοίκους. Έχει πυκνότητα 352,23 κατοίκων ανά τ.χλμ.
Εξωτερικοί σύνδεσμοι
Σαν Φρανσίσκο Γκότερα Σαν Φρανσίσκο Γκότερα Σαν Φρανσίσκο Γκότερα
2681 Οστρόφσκι
Ο Οστρόφσκι (Ostrovskij) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1975 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Νικολάι Οστρόφσκι.
Φυσικά χαρακτηριστικά
Ο φασματικός τύπος του Οστρόφσκι είναι Xk. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Οστροφσκι
Γεωγραφία του Λα Ουνιόν
Αυτό το λήμμα περιγράφει τη γεωγραφία του Διαμερίσματος Λα Ουνιόν. Το Λα Ουνιόν είναι ένα διαμέρισμα του Ελ Σαλβαδόρ.
Τοποθεσία
Το Διαμέρισμα Λα Ουνιόν βρίσκεται στην Κεντρική Αμερική. Ανήκει στο Ελ Σαλβαδόρ. Βρίσκεται στη Ανατολική Επαρχία. Βρίσκεται ανατολικά του Ελ Σαλβαδόρ και της επαρχίας. Είναι το ανατολικότερο διαμέρισμα του Ελ Σαλβαδόρ και της επαρχίας. Βρίσκεται σε συνταγμένες 13°32′31″N 87°52′48″W.
Σύνορα
Το Διαμέρισμα Λα Ουνιόν συνορεύει στα βόρεια με την Ονδούρα, στα βορειοδυτικά με το Μορασάν και στα νοτιοδυτικά με το Σαν Μιγκέλ. Στα νότια βρέχεται από Ειρηνικό ωκεανό.
Έκταση
Το Διαμέρισμα Λα Ουνιόν έχει έκταση 2.074,34 τ.χλμ.. Είναι σε έκταση το τρίτο μεγαλύτερο διαμέρισμα του Ελ Σαλβαδόρ, μετά το Ουσουλουτάν και το Σαν Μιγκέλ (δωδέκατο μικρότερο μετά το Κουσκατλάν, το Σαν Σαλβαδόρ, το Καμπάνιας, το Σαν Βισέντε, το Λα Παζ, το Σονσονάτε, το Αουατσαπάν, το Μορασάν, το Λα Λιμπερτάδ, το Τσαλατενάνγκο και το Σάντα Άνα.
Πόλεις
Οι δύο μεγαλύτερες πόλεις είναι η Λα Ουνιόν και η Πλάγιας Νέγρας. Άλλες πόλεις είναι οι εξής:
Δήμοι
Το Λα Ουνιόν διαιρείται σε 18 δήμους:
Δείτε επίσης
Γεωγραφία
Audi 90
Εξωτερικοί σύνδεσμοι
90 Κατηγορία:Γερμανικά αυτοκίνητα Κατηγορία:Μεσαία αυτοκίνητα Κατηγορία:Αυτοκίνητα ράλλυ
Δήμος Φαρσάλων
μικρογραφία|Οι 4 Δημοτικές Ενότητες του Δήμου Φαρσάλων: {{legend|red|1 - [[Δημοτική Ενότητα Φαρσάλων}} {{legend|blue|2 - Δημοτική Ενότητα Ενιππέα}} {{legend|lightgreen|3 - Δημοτική Ενότητα Ναρθακίου}} {{legend|yellow|4 - Δημοτική Ενότητα Πολυδάμαντα}} ]] μικρογραφία|[[Δημοτική Ενότητα Φαρσάλων]] μικρογραφία|[[Δημοτική Ενότητα Ενιππέα]] μικρογραφία|[[Δημοτική Ενότητα Ναρθακίου]] μικρογραφία|[[Δημοτική Ενότητα Πολυδάμαντα]] Ο Δήμος Φαρσάλων, είναι Δήμος της Περιφέρειας Θεσσαλίας, που συστάθηκε το 2010 με το Πρόγραμμα «Καλλικράτης», από τη συνένωση των προϋπαρχόντων Δήμων, που είχαν συσταθεί το 1997, με το Σχέδιο «Καποδίστριας», Δήμος Ενιππέα, Δήμος Ναρθακίου, Δήμος Πολυδάμαντα και Δήμος Φαρσάλων, που αποτέλεσαν στη συνέχεια τις Δημοτικές Ενότητες, Δημοτική Ενότητα Ενιππέα, Δημοτική Ενότητα Ναρθακίου, Δημοτική Ενότητα Πολυδάμαντα και Δημοτική Ενότητα Φαρσάλων, του νέου Δήμου Φαρσάλων. Η έκταση του νέου Δήμου είναι 735,96 τ.χλμ. και ο πληθυσμός του 18.262 κάτοικοι, σύμφωνα με την Απογραφή του 2011. Έδρα του νέου Δήμου, ορίστηκαν τα Φάρσαλα.
Χάρτης
<mapframe latitude="39.301893" longitude="22.512360" zoom="11" width="1000" height="250" align="center" /> Φαρσάλων Κατηγορία:Δήμος Φαρσάλων
Γιοάχιμ Μπεκελάερ
Ο Γιοάχιμ Μπεκελάερ (φλαμανδικά: Joachim Beuckelaer (περ. 1533 – περ. 1573/4) ήταν Φλαμανδός ζωγράφος, ειδικευμένος στις απεικονίσεις αγορών και κουζινών, με περίτεχνες απεικονίσεις σκευών και εφοδίων ενός νοικοκυριού.
Βιογραφία
Ο Μπεκελάερ γεννήθηκε στην Αμβέρσα και πιθανόν έμαθε να ζωγραφίζει στο εργαστήριο του θείου του (συζύγου της θείας του, Κατελάινε Μπεκελάερ), Πίτερ Άρτσεν (Pieter Aertsen). Ο Άρτσεν ήταν πολύ γνωστός για τις σκηνές της αγοράς και της κουζίνας που ζωγράφιζε, είδος ζωγραφικής το οποίο ο Μπεκελάερ συνέχισε όταν έγινε ανεξάρτητος «Δάσκαλος» το 1560.
Έργο
Στις σκηνές της αγοράς ενσωματώνει συχνά -όπως και ο Άρτσεν- βιβλικά επεισόδια στο περιθώριο. Η σειρά πινάκων "Τα τέσσερα στοιχεία", που αποκτήθηκε από την Εθνική Πινακοθήκη Λονδίνου το 2001 αποτελεί χαρακτηριστικό παράδειγμα σε μεγάλη κλίμακα. Το "Νερό", για παράδειγμα, αναπαριστά την ψαραγορά, στην οποία πωλούνται δώδεκα είδη ψαριών, αντιπροσωπεύοντας τους δώδεκα μαθητές του Ιησού. Πίσω από μιαν αψίδα στο βάθος μπορεί κανείς να διακρίνει τον Ιησού να βαδίζει στη θάλασσα της Γαλιλαίας μετά την Ανάστασή του, κάνοντας τα ψάρια να εμφανίζονται ως εκ θαύματος στα άδεια δίχτυα.
Κατά τη δεκαετία του 1560 και ιδιαίτερα κατά τα πρώτα της χρόνια, ζωγράφισε μερικούς αποκλειστικά θρησκευτικού περιεχομένου πίνακες για τους οποίους, αντίθετα με τους πίνακες με τις σκηνές της αγοράς ή της κουζίνας, είναι γνωστά σχέδια. Την περίοδο αυτή έφτιαξε επίσης σχέδια για βιτρώ.
Η νεκρή φύση που απεικονίζει ένα κουφάρι και τιτλοφορείται "Ο σφαγμένος χοίρος", χρονολογούμενη από το 1653, είναι πιθανότατα το παλαιότερο παράδειγμα πίνακα με αυτή τη θεματολογία.
Η έρευνα για την τεχνική που υποκρύπτεται κάτω από τον καμβά των πινάκων του καλλιτέχνη έδειξε ότι συχνά ανακύκλωνε συνθέσεις του από τη μια εικόνα στην άλλη. Υιοθετούσε μοτίβα συμπλεγμάτων αντικειμένων μέσω αντιγραφής τους, ώστε να συνθέσει νέες εικόνες με εμφανή ποικιλία. Η τεχνική αυτή του επέτρεπε να αυξάνει την παραγωγικότητά του και συνεπώς να μειώνει το κόστος τόσο σε χρόνο όσο και σε κόπο.
Οι εργασίες του άσκησαν επίδραση σε ζωγράφους της βόρειας Ιταλίας, ιδιαίτερα στον Βιντσέντσο Κάμπι.
Εξωτερικοί σύνδεσμοι
Κατηγορία:Φλαμανδοί ζωγράφοι
Τίλντα Σουίντον
Η Τίλντα Σουίντον (αγγλικά: Katherine Matilda "Tilda" Swinton, 5 Νοεμβρίου 1960) είναι Βρετανίδα ηθοποιός γνωστή για καλλιτεχνικές αλλά και mainstream ταινίες. Έχει εμφανιστεί σε μεγάλο αριθμό ταινιών όπως Η Παραλία (The Beach, 2000), Η Απίστευτη Ιστορία του Μπέντζαμιν Μπάτον (The Curious Case of Benjamin Button, 2008), Καυτό Απόρρητο (Burn After Reading, 2008) και Ξενοδοχείο Grand Budapest (The Grand Budapest Hotel, 2014). Έχει δύο υποψηφιότητες για Χρυσή Σφαίρα για τις ταινίες The Deep End και Πρέπει να μιλήσουμε για τον Κέβιν (We Need to Talk About Kevin). Το 2007 κέρδισε το Όσκαρ β' γυναικείου ρόλου για την ταινία Michael Clayton. μικρογραφία|258x258εσ|Η Σουίντον με τον Χανς Χερς στο Διεθνές Φεστιβάλ Κινηματογράφου της Βιέννης το 2009 Συμπεριελήφθη στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2012.
Παραπομπές
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένοι με BAFTA Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης
Ράμι Μάλεκ
Ο Ράμι Μάλεκ (Rami Said Malek, 12 Μαΐου 1981) είναι Αμερικανός ηθοποιός. Ο Μάλεκ σπούδασε υποκριτική στο Πανεπιστήμιο του Evansville και ξεκίνησε τη καριέρα του στο Χόλιγουντ σε guest ρόλους σε διάφορα τηλεοπτικά σόου πριν κάνει το ντεμπούτο του στη ταινία Μια Νύχτα στο Μουσείο (2006). Συμμετείχε στη κωμική σειρά του FOX, The War at Home (2005-2007) και στη σειρά του HBO, The Pacific (2010). Ο Μάλεκ συμμετείχε στο Η Περίπτωση Λάρι Κράουν (2011) και είχε ένα σημαντικό ρόλο στο The Master (2012) και στη ταινία Χαραυγή - Μέρος 2 (2012). Το 2013, εμφανίστηκε στην ανεξάρτητη ταινία Ain't Them Bodies Saints, στο remake του Oldboy και πρωταγωνίστησε στο Short Term 12. Την επόμενη χρονιά, εμφανίστηκε στο Need for Speed, στο Μια Νύχτα στο Μουσείο: Το Μυστικό του Φαραώ και στο Da Sweet Blood of Jesus.
Το 2015, ο Μάλεκ πρωταγωνίστησε στο ρόλο του Έλιοτ Άλντερσον στη σειρά του USA Network, Mr. Robot και δάνεισε τη φωνή του στον χαρακτήρα του Josh στο βιντεοπαιχνίδι Until Dawn. Το 2018 πρωταγωνίστησε στην βιογραφική ταινία Bohemian Rhapsody, στον ρόλο του Φρέντι Μέρκιουρι και κέρδισε τη Χρυσή Σφαίρα Α' Ανδρικού Ρόλου σε Δραματική Ταινία, το Όσκαρ Α' Ανδρικού Ρόλου και το BAFTA Α' Ανδρικού Ρόλου.
Πρώτα χρόνια και εκπαίδευση
Ο Μάλεκ γεννήθηκε στο Los Angeles της California, από Αιγύπτιους γονείς και έχει μια αδερφή που τη λένε Γιασμίν και έναν δίδυμο αδερφό που τον λένε Σάμι.Ο Ράμι είναι μεγαλύτερος κατά τέσσερα λεπτά. Ο Μάλεκ φοίτησε στο Notre Dame High School στο Sherman Oaks της California. Απέκτησε πτυχίο Bachelor στις καλές τέχνες  το 2003 από το Πανεπιστήμιο του Evansville, στο Evansville της Indiana.
Καριέρα
Το 2006, ο Μάλεκ έκανε την πρώτη του εμφάνιση σε ταινία με τον ρόλο του Φαραώ Ahkmenrah στη κωμική ταινία Μια Νύχτα στο Μουσείο και επανέλαβε το ρόλο του στα σίκουελ της ταινίας, Μια Νύχτα στο Μουσείο 2 (2009) και Μια Νύχτα στο Μουσείο: Το Μυστικό του Φαραώ (2014). Την άνοιξη του 2007, εμφανίστηκε ως "Τζέιμι" στη θεατρική παραγωγή των Vitality Productions του Keith Bunin, The Credeaux Canvas στο Θέατρο Elephant του Λος Άντζελες.
Ο Μάλεκ πρωταγωνιστεί στη δραματική σειρά του USA Network Mr. Robot, που έκανε πρεμιέρα στις 24 Ιουνίου του 2015.